# Зареждане на акумулаторната батерия

- Използвайте само посочените в раздела Технически данни зарядни устройства. Само тези зарядни устройства са подходящи за из‌ползваната във Вашия електроинструмент литиево-йонна акумулаторна батерия.

Указание: Акумулаторната батерия се доставя частично заредена. За да достигнете пълния капацитет на акумулаторната батерия, преди първото й използване я заредете докрай в зарядното устройство.

Литево-йонната акумулаторна батерия може да бъде зареждана по всяко време, без това да съкращава дълготрайността й. Прекъсване на зареждането също не й вреди.

Литиево-йонната акумулаторна батерия е защитена срещу дълбоко разреждане чрез електронната система "Electronic Cell Protection (ECP)". При разреждане на акумулаторната батерия електроинструментът се изключва от пред‌пазен прекъсвач: Pаботният инструмент спира да се движи.

- След автоматичното изключване на електроинструмента не продължавайте да натискате пусковия прекъсвач. Акумулаторната батерия може да бъде повредена.

Спазвайте указанията за бракуване.

## Изваждане на акумулаторната батерия

Акумулаторната батерия (6) е с две степени на освобождаване, с което се предотвратява изпадането й при натискане по невнимание на деблокиращия бутон (7). Когато акумулаторната батерия е поставена в електроинструмента, се придържа в нужната позиция от пружина.

За изваждане на акумулаторната батерия (6) натиснете бутона за освобождаване (7) и издърпайте акумулаторната батерия странично от електроинструмента. При това не прилагайте сила.