# Akumuliatoriaus įkrovimas

- Naudokite tik techninių duomenų skyriuje nurodytus kroviklius. Tik šie krovikliai yra priderinti prie Jūsų elektriniame įrankyje naudojamo ličio jonų akumuliatoriaus.

Nuoroda: akumuliatorius pristatomas iš dalies įkrautas. Kad akumuliatorius veiktų visa galia, prieš pirmąjį naudojimą akumuliatorių kroviklyje visiškai įkraukite.

Ličio jonų akumuliatorių galima įkrauti bet kada, eksploatavimo trukmė dėl to nesutrumpėja. Krovimo proceso nutraukimas akumuliatoriui nekenkia.

Celių apsaugos sistema „Electronic Cell Protection (ECP)“ saugo ličio jonų akumuliatorių nuo visiškos iškrovos. Kai akumuliatorius išsikrauna, apsauginis išjungiklis išjungia elektrinį įrankį, ir darbo įrankis nebesisuka.

- Jeigu elektrinis įrankis išsijungė automatiškai, nebandykite vėl spaus‌ti įjungimo-išjungimo jungiklio. Taip ga‌li‌te sugadinti ličio jonų akumu‌liatorių.

Laikykitės pateiktų šalinimo nurodymų.

## Akumuliatoriaus išėmimas

Akumuliatoriuje (6) yra dvi fiksavimo pakopos, kurios saugo, kad netikėtai paspaudus akumulia‌toriaus fiksavimo klavišą (7), akumuliatorius neiškristų. Į elektrinį prietaisą įstatytą akumulia‌torių tinkamoje padėtyje palaiko spyruoklė.

Norėdami išimti akumuliatorių (6), paspauskite atblokavimo klavišą (7) ir išimkite akumuliatorių iš elektrinio įrankio. Traukdami nenaudokite jėgos.