# Paruošimas naudoti

##

- Naudokite tik originalius Bosch ličio jonų akumuliatorius, kurių įtampa atitinka Jūsų elektrinio įrankio firminėje lentelėje nurodytą įtampą. Naudojant kitokius akumuliatorius iškyla pavojus susižeisti ir sukelti gaisrą.

Kad apsaugotumėte nuo netikėto įjungimo, sukimosi krypties perjungiklį (12) nustatykite į vidurinę padėtį. Įkrautą akumuliatorių (6) stumkite į rankeną, kol pajusite, kad jis užsifiksavo ir gerai prigludo prie rankenos.

##

Sukimosi krypties perjungikliu (12) galite pakeisti elektrinio įrankio sukimosi kryptį. Tačiau tuo‌met, kai įjungimo-išjungimo jungiklis (13) yra nuspaustas, tai padaryti yra neįmanoma.

Dešininis sukimasis: norėdami įsukti varžtus arba užveržti veržles, spauskite sukimosi krypties perjungiklį (12) iki galo į kairę.

Kairinis sukimasis: Norėdami atlaisvinti arba išsukti varžtus ar atsukti veržles, spauskite sukimosi krypties perjungiklį (12) į dešinę iki atramos.

##

Norėdami elektrinį įrankį įjungti, paspauskite įjungimo-išjungimo jungiklį (13) ir laikykite jį paspaustą.

Norėdami elektrinį įrankį išjungti, atleiskite įjungimo-išjungimo jungiklį (13).

##

Mygtuku (8) galite nustatyti reikiamą sūkių / smūgių skaičių 3 pakopomis. Pakartotinai spauskite mygtuką (8), kol sūkių skaičiaus indikatorius (11) parodys tinkamą nustatymą. Pasirinktas nustatymas išsaugomas.

Reikalingas sūkių (smūgių) skaičius priklauso nuo ruošinio medžiagos ir yra optimaliai nustatomas bandant praktiškai.

##

Įjungto elektrinio įrankio sūkių skaičių tolygiai galite re‌gu‌liuo‌ti atitinkamai spausdami įjungimo-išjungimo jungiklį (13).

Lengvai spaudžiant įjungimo-išjungimo jungiklį (13), įrankis veikia mažais sūkiais. Daugiau nuspaudus jungiklį, sūkiai atitinkamai padidėja.

##

Norėdami įjungti prožektorių (9), paspauskite mygtuką (10). Norėdami prožektorių (9) išjungti, dar kartą paspauskite mygtuką (10).