# Punjenje aku-baterije

- Koristite samo punjače navedene u tehničkim podacima. Samo su ovi punjači prilagođeni litij‑ionskoj aku-bateriji koja se koristi u vašem električnom alatu.

Napomena: Aku-baterija se isporučuje djelomič‌no napunjena. Kako bi se zajamčio puni učinak aku-baterije, prije prve uporabe aku-bateriju napunite do kraja u punjaču.

Litij-ionska aku-baterija može se u svakom trenut‌ku puniti bez skraćenja njenog vijeka trajanja. Prekid u procesu punjenja neće oštetiti aku-bateriju.

Litij-ionska aku-baterija je "Electronic Cell Protection (ECP)" zaštitom zaštićena od dubinskog pražnjenja. Kada se aku-baterija isprazni, elek‌trični alat će se isključiti uz pomoć zaštitne sklopke: radni alat se više neće vrtjeti.

- Nakon automatskog isključi‌vanja električnog alata ne pri‌tišćite dalje prekidač za uključivanje/isključivanje. Aku-baterija bi se mogla oštetiti.

Pridržavajte se uputa za zbrinjavanje u otpad.

## Vađenje aku-baterije

Aku-baterija (6) ima dva stupnja blokiranja koji trebaju spriječiti da aku-baterija ispadne kod nehotičnog pritiska na tipku za deblokadu aku-baterije (7). Čim se aku-baterija stavi u električni alat, ona će se pomoću opruge zadržati u određenom položaju.

Za vađenje aku-baterije (6) pritisnite tipku za deblokadu (7) i izvucite aku-bateriju iz električnog alata. Pritom ne primjenjujte silu.