# Instrucţiuni de lucru

- Amplasaţi scula electrică pe piuliţă/şurub numai în stare oprită. În caz contrar, accesoriile aflate în rotaţie pot aluneca.

Cuplul de strângere depinde de durata percuţiilor. Cuplul maxim de strângere atins rezultă din însumarea tuturor cuplurilor de strângere individuale, obţinute prin percuţii. Cuplul maxim de strângere este atins după o durată de 6–10 secunde a percuţiilor. După acest timp, cuplul de strângere nu mai creşte decât extrem de puţin.
Durata percuţiilor trebuie determinată separat pentru fiecare cuplu de strângere necesar. Cuplul de strângere atins efectiv se va verifica întotdeauna cu o cheie dinamometrică.

Înşurubări dure, elastice sau moi
Dacă, în cadrul unei încercări, se măsoară cuplurile de strângere atinse într-o secvenţă de percuţii şi apoi se realizează o diagramă a acestora, se va obţine curba de variaţie a cuplurilor de strângere. Punctul maxim al curbei corespunde cuplului maxim de strângere care poate fi atins, iar înclinarea curbei indică în cât timp va fi atins acesta.

Variaţia cuplurilor de strângere depinde de următorii factori:

- Rezistenţa şuruburilor/piuliţelor
- Tipul de suport (şaibă, arc-disc, garnitură)
- Rezistenţa materialului care trebuie înşurubat
- Condiţiile de lubrifiere ale îmbinării prin şuruburi

În consecinţă, rezultă următoarele situaţii de utilizare:

- Înşurubarea dură se realizează la îmbinările prin înşurubare de metal pe metal, atunci când se folosesc şaibe-suport. Cuplul maxim de strângere este atins după un timp de percuţie relativ scurt (curba caracteristică cu înclinare mare). Un timp de percuţie excesiv de lung nu face decât să pericliteze buna funcţionare a maşinii.
- Înşurubarea elastică se realizează la îmbinările prin înşurubare de metal pe metal, atât în cazul utilizării inelelor de siguranţă, arcurilor-disc, prezoanelor sau şuruburilor/piuliţelor cu ajustaj conic, cât şi în cazul utilizării de prelungitoare.
- Înşurubarea moale se realizează la îmbinările prin înşurubare, de exemplu, de metal pe lemn, sau în cazul utilizării ca suport a unor discuri din plumb sau cu fibre.

În cazul înşurubării elastice, respectiv al înşurubării moi, cuplul maxim de strângere este mai slab decât în cazul înşurubării dure. De asemenea, este necesar un timp de percuţie considerabil mai îndelungat.

Valori orientative pentru cuplurile maxime de strângere a şuruburilor
Valorile sunt exprimate în Nm, calculate pe baza secţiunii transversale de strângere; utilizarea limitei de elasticitate de 90% (la un coeficient de frecare μtotal = 0,12). Pentru control, cuplul de strângere trebuie să fie verificat întotdeauna cu o cheie dinamometrică.

Clasele de rezistenţă conform DIN 267 | Şuruburi standard |  |  |  |  |  | Şuruburi de rezistenţă superioară
--- | --- | --- | --- | --- | --- | --- | ---
3,6 | 4,6 | 5,6 | 4,8 | 6,6 | 5,8 | 6,8 | 6,9 | 8,8 | 10,9 | 12,9
M6 | 2,71 | 3,61 | 4,52 | 4,8 | 5,42 | 6,02 | 7,22 | 8,13 | 9,7 | 13,6 | 16,2
M8 | 6,57 | 8,7 | 11 | 11,6 | 13,1 | 14,6 | 17,5 | 19,7 | 23 | 33 | 39
M10 | 13 | 17,5 | 22 | 23 | 26 | 29 | 35 | 39 | 47 | 65 | 78
M12 | 22,6 | 30 | 37,6 | 40 | 45 | 50 | 60 | 67 | 80 | 113 | 135
M14 | 36 | 48 | 60 | 65 | 72 | 79 | 95 | 107 | 130 | 180 | 215
M16 | 55 | 73 | 92 | 98 | 110 | 122 | 147 | 165 | 196 | 275 | 330

Recomandări

Înainte de înşurubarea de şuruburi mai mari, mai lungi, în materiale dure, trebuie să executaţi o gaură prealabilă cu acelaşi diametru ca cel am miezul filetului, cu o adâncime de aproximativ 2/3 din lungimea şurubului.

Observaţie: Aveţi grijă ca în scula electrică să nu pătrundă piese metalice mici.

După un timp de lucru mai îndelungat cu o turaţie redusă, trebuie să lăsaţi scula electrică să funcţioneze în gol la turaţie maximă timp de aproximativ 3 minute, pentru a se răci.

Clemă de prindere la centură

Cu clema de prindere la centură (5) puteţi prinde scula electrică, de exemplu, de o centură. Astfel veţi avea ambele mâini libere, iar scula electrică vă va fi întotdeauna la îndemână.

Indicaţii privind manevrarea optimă a acumulatorului
Protejaţi acumulatorul împotriva umezelii şi apei.
Depozitaţi acumulatorul numai la temperaturi cuprinse între –20 °C şi 50 °C. Nu lăsaţi acu‌mulatorul în interiorul unui autovehicul, de exemplu, pe timpul verii.
O durată de funcţionare considerabil redusă după încărcare indică faptul că acumulatorul s‑a uzat şi trebuie înlocuit.
Respectaţi instrucţiunile privind eliminarea.