# Uzsākot lietošanu

##

- Lietojiet vienīgi oriģinālos Bosch litija-jonu akumulatorus, kuru spriegums atbilst uz Jūsu elektroinstrumenta marķējuma plāksnītes norādītajai vērtībai. Citu akumulatoru lietošana var būt par cēloni savainojumiem vai izraisīt aizdegšanos.

Lai novērstu elektroinstrumenta nejaušu ie‌slēg‌šanos, pārvietojiet griešanās virziena pārslēdzēju (12) vidējā stāvoklī. Ievietojiet uzlādētu akumulatoru (6) elektroinstrumenta rokturī, līdz tas tur fiksējas ar skaidri sadzirdamu troksni un cieši piespiežas rokturim.

##

Ar griešanās virziena pārslēdzēju (12) var mainīt elektroinstrumenta griešanās virzienu. Ja ir nospiests ieslēdzējs (13), tas nav iespējams.

Griešanās virziens pa labi: ieskrūvējot skrūves un pieskrūvējot uzgriežņus, pārvietojiet griešanās virziena pārslēdzēju (12) līdz galam pa kreisi.

Griešanās virziens pa kreisi: izskrūvējot vai at‌skrūvējot skrūves un noskrūvējot uzgriežņus, pārvietojiet griešanās virziena pārslēdzēju (12) līdz galam pa labi.

##

Lai ieslēgtu elektroinstrumentu, nospiediet ieslēdzēju (13) un turiet to nospiestu.

Lai izslēgtu elektroinstrumentu, atlaidiet ieslēdzēju (13).

##

Ar taustiņu (8) var 3 pakāpēs izvēlēties vajadzīgo griešanās ātrumu / triecienu biežumu. Vairākkārt nospiediet taustiņu (8), līdz griešanās ātruma indikatorā (11) parādās vēlamā griešanās ātruma vērtība. Izvēlētais iestatījums tiek saglabāts elektroinstrumenta atmiņā.

Optimālais darbvārpstas griešanās ātrums/triecienu biežums ir atkarīgs no apstrādājamā materiāla īpašībām, un to nosaka praktisku mēģinājumu ceļā.

##

Ieslēgta elektroinstrumenta griešanās ātrumu var bez‌pakāpju veidā regulēt, mainot spiedienu uz ieslēdzēju (13).

Viegli nospiežot ieslēdzēju (13) elektroinstrumenta darbvārpsta sāk griezties ar nelielu ātrumu. Palielinot spiedienu, pieaug arī griešanās ātrums.

##

Lai ieslēgtu gaismas avotu (9), nospiediet taustiņu (10). Lai izslēgtu gaismas avotu (9), no jauna nospiediet taustiņu (10).