# Uporaba

##

- Uporabljajte samo originalne litij-ionske akumulatorske baterije Bosch z napetostjo, ki je navedena na tipski ploščici električnega orodja. Uporaba drugih akumulatorskih baterij lahko pripelje do poškodb in nevarnosti požara.

Stikalo za preklop smeri vrtenja (12) pomaknite v sredinski položaj, da preprečite nenameren vklop. Napolnjeno akumulatorsko baterijo (6) vstavite v ročaj, kjer naj se slišno zaskoči. Poravnana mora biti z ročajem.

##

S preklopnim stikalom smeri vrtenja (12) lahko spremenite smer vrtenja električnega orodja. Pri pritisnjenem stikalu za vklop/izklop (13) spreminjanje smeri vrtenja ni možno.

Vrtenje v desno: za privijanje vijakov in zategovanje matic pritisnite preklopno stikalo smeri vrtenja (12) popolnoma v levo.

Vrtenje v levo: za popuščanje oziroma odvijanje vijakov in matic pritisnite preklopno stikalo smeri vrtenja (12) popolnoma v desno.

##

Za zagon električnega orodja pritisnite na stikalo za vklop/izklop (13) in ga držite pritisnjenega.

Za izklop električnega orodja izpustite stikalo za vklop/izklop (13).

##

S tipko (8) lahko v treh stopnjah vnaprej izberete potrebno število vrtljajev/udarcev. Tipko (8) pritiskajte, dokler se želena nastavitev ne prikaže na prikazovalniku števila vrtljajev (11). Izbrana nastavitev se shrani.

Ustrezno število vrtljajev/število udarcev je odvisno od obdelovanega materiala in od delovnih pogojev, ugotovite pa ga lahko s praktičnim preizkusom.

##

Število vrtljajev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (13).

Rahel pritisk na stikalo za vklop/izklop (13) povzroči nizko število vrtljajev. Z vse močnejšim pritiskanjem stikala se število vrtljajev povečuje.

##

Za vklop svetilke (9) pritisnite tipko (10). Za izklop svetilke (9) spet pritisnite tipko (10).