# Seadme kasutuselevõtt

##

- Kasutage ainult teie elektrilise tööriista tüübisildil toodud pingega originaalseid Bosch Li-ioonakusid. Teiste akude kasutamine võib põhjustada vigastusi ja tulekahjuohtu.

Soovimatu sisselülitamise tõkestamiseks seadke pöörlemissuuna ümberlüliti (12) keskasendisse. Asetage laetud aku (6) pidemesse, kuni aku tuntavalt fikseerub ja pidemest enam välja ei ulatu.

##

Elektrilise tööriista pöörlemissuunda saate muuta pöörlemissuuna ümberlülitiga (12). Allavajutatud sisse-/väljalüliti (13) korral ei ole see võimalik.

Päripäeva pöörlemine: kruvide sissekeeramiseks ja mutrite pingutamiseks suruge pöörlemissuuna ümberlüliti (12) lõpuni vasakule.

Vastupäeva pöörlemine: kruvide ja mutrite lahtipäästmiseks või väljakeeramiseks suruge pöörlemissuuna ümberlüliti (12) lõpuni paremale.

##

Elektrilise tööriista kasutuselevõtmiseks vajutage elektrilise tööriista sisse-/väljalülitit (13) ja hoidke seda surutult.

Elektrilise tööriista väljalülitamiseks vabastage sisse-/väljalüliti (13).

##

Nupuga (8) saate vajaliku pöörlemiskiiruse/löögikiiruse 3 astmes eelvalida. Vajutage nuppu (8) korduvalt, kuni pöörlemiskiiruse näidikul (11) on soovitud seade. Valitud seade salvestatakse.

Vajalik pöörlemiskiirus/löögikiirus oleneb materjalist ja töötingimustest ning see tuleb kindlaks teha praktilise katse käigus.

##

Sisselülitatud elektrilise tööriista pöörlemiskiirust saate sujuvalt reguleerida, olenevalt sellest, kui kaugele te sisse-/väljalülitit (13) alla vajutate.

Kerge surve sisse-/väljalülitile (13) annab madala pöörlemiskiiruse. Surve suurendamisega kasvab ka pöörlemiskiirus.

##

Et võtta kasutusele lamp (9), vajutage nuppu (10). Lambi (9) väljalülitamiseks vajutage nuppu (10) uuesti.