# Пускане в експлоатация

##

- Използвайте само оригинални литиево-йонни батерии на Bosch с посоченото на табелката на Вашия елек‌троинструмент номинално напрежение. Използването на други акумулаторни батерии може да предизвика наранявания и опасност от пожар.

Поставете превключвателя за посоката на въртене (12) в средно положение, за да предотвратите включване по невнимание. Поставете заредената акумулаторна батерия (6) в ръкохватката, докато усетите отчетливо прещракване и акумулаторната батерия бъде захваната здраво в ръкохватката.

##

С помощта на превключвателя (12) можете да сменяте посоката на въртене на електро‌инструмента. Това обаче не е възможно при натиснат пусков прекъсвач (13).

Въртене надясно: За завиване на винтове и затягане на гайки натиснете превключвателя за посоката на въртене (12) до упор наляво.

Въртене наляво: За развиване на винтове и гайки натиснете превключвателя за посоката на въртене (12) надясно до упор.

##

За включване на електроинструмента натиснете и задръжте пусковия прекъсвач (13).

За да изключите електроинструмента, отпуснете пусковия прекъсвач (13).

##

С бутона (8) можете предварително да настроите на 3 степени скоростта на въртене/честотата на ударите. Натиснете неколкократно бутона (8), докато индикаторът (11) укаже желаната скорост на въртене. Настройката се запаметява.

Необходимата скорост на въртене/честота на ударите зависи от обработвания материал и работните условия и може да бъде определена с изпробване.

##

Можете безстепенно да регулирате скоростта на въртене на електроинструмента по време на работа в зависимост от силата на натиска върху пусковия прекъсвач (13).

По-лек натиск върху пусковия прекъсвач (13) води до по-ниска скорост на въртене. С увеличаване на натиска нараства и скоростта на въртене.

##

Натиснете за въвеждане в експлоатация на лампата (9) бутона (10). За да изключите лампата (9), натиснете бутона (10) отново.